-Новая форма для нашага школьнага лясніцтва, безумоўна, цудоўны і вельмі значны падарунак,-адзначыла падчас мерапрыемства дырэктар навучальнай установы Людміла Георгіеўна Маркевіч. — Дзеці ў форменным адзенні – больш дысцыплінаваныя, адказныя і ўважлівыя. Прыгожая форма работнікаў лесу нашым вучням вельмі падабаецца і дапамагае яшчэ мацней адчуваць значнасць сваёй экалагічнай дзейнасці. Каштуюць 10 камплектаў амаль 2800 рублёў. Набыць такую форму за ўласныя сродкі ці з дапамогай нашага Германавіцкага лясніцтва мы б не змаглі. Вялікі дзякуй Барысу Аляксандравічу Кадушкевічу і грамадскаму аб’яднанню “Беларускае таварыства лесаводаў” за такую значную дапамогу для нашых дзяцей.